### | | | | --- | --- | | | | | --- | | **Byråd** 17. december 2019 Sagsnr. 710-2018-4360 Dok.nr. 710-2019-258465 Sagsbehandler DPRISJ | | 200.                Vedtagelse af Tillæg nr. 8 til Kommuneplan 2017-29 for tre aflastningsområder til butikker - Åbent

###

|  |  |
| --- | --- |
| Tidl. politisk behandling | BY, 18.12.18, pkt. 207, BY, 28.05.19, pkt. 89 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til forslag
til ”Tillæg nr. 8 til Kommuneplan 2017-29, Tre aflastningsområder til butikker
i Hadsten, Hammel og [adresse]”.

Formålet med tillæg nr. 8 er at give mulighed for placering
af flere større udvalgsvarebutikker og e-handelsbutikker i tre nye
aflastningsområder i henholdsvis Hadsten, Hammel og [adresse].

Et aflastningsområde er et
afgrænset område udenfor bymidter og lokal­centre, hvor der gives mulighed for
placering af flere butikker samlet i et område.

Planforslaget har været fremlagt
i offentlig høring i perioden 4. juni til 13. august 2019. I perioden
indkom fire høringssvar samt krav fra erhvervsstyrelsen om udarbejdelse af en
supplerende redegørelse.

**VURDERING**

Erhvervsstyrelsen er forpligtiget til at nedlægge veto, hvis
kommunernes planlægning strider mod de nationale interesser.

Erhvervsstyrelsen finder, at der mangler en redegørelse for,
at [adresse] (produktionserhverv af national interesse) ikke
påvirkes væsentlig af tillæg nr. 8. Ligeledes stiller Erhvervsstyrelsen krav
til at minimumsstørrelsen for butikkerne kan ses af retningslinjerne.

Teknik og Kultur har udarbejdet en redegørelse som
efterfølgende er godkendt af Erhvervsstyrelsen. Teknik og Kultur har ligeledes
tilkendegivet, at minimumsstørrelserne for butikkerne, som nu ses af
rammebestemmelserne, også ses af retningslinjerne i det endelige tillæg nr. 8.
Rettelserne kan ses af vedlagte udkast til endelig tillæg nr. 8.
Erhvervsstyrelsen agter at nedlægge veto, hvis ikke ovenstående efterleves.

Miljøstyrelsen har ønsker til yderligere redegørelse for
§3-beskyttede arealer og bilag IV arter. Redegørelse er tilføjet i udkast til
endelig tillæg nr. 8.

Vejdirektoratet gør opmærksom på reglerne omkring statslige
veje og deres interesse i forhold til en kommende planlægning. Teknik og Kultur
tager dette til efterretning, men finder ikke anledning til ændringer i tillæg
nr. 8.

[adresse] og [adresse] har bemærkninger til
aflastningsområdet i Søften Erhverv. Kommunerne er bekymret for, hvordan
Favrskov Kommune vil håndtere beregningsreglerne for e-handelsvirksomhederne og
om der skabes en dårligere konkurrencesituation for Favrskov Kommunes
nabokommuner. Randers Kommune undrer sig desuden over den geografiske størrelse
på aflastningsområdet i [adresse].

Teknik og Kultur har haft en dialog med Erhvervsstyrelsen i
forhold til planlægning for e-handelsbutikker, og planlægningen er netop sket
på baggrund af den dialog. Teknik og Kultur anerkender, at redegørelsen til
hvordan vi håndtere beregningsreglerne kunne forbedres i tillæg 8. Udkast til
det endelig tillæg nr. 8 indeholder derfor en supplerende redegørelse. Teknik
og Kultur finder ikke anledning til, at der indarbejdes yderligere ændringer i
tillæg nr. 8.

**ØKONOMI**

Tillægget har ingen direkte økonomisk konsekvenser for
Favrskov Kommune.

**INDDRAGELSE**

Planforslaget har i overensstemmelse med planloven været
fremlagt i offentlig høring i perioden 4. juni til 13. august 2019.

**INDSTILLING**

Direktøren for Teknik og Kultur indstiller til Byrådet:

1.    At udkast til ”Tillæg nr. 8 til
Kommuneplan 2017-29, Tre aflastningsområder til butikker i Hadsten, Hammel og
[adresse]” vedtages endeligt.

**BESLUTNING**

***Planudvalget, 3. december 2019:***

Fraværende:Ingen

Indstilles godkendt.

***Økonomiudvalget, 10. december 2019:***

Fraværende:Thomas Østergaard

Indstilles godkendt.

**Bilag**

|  |  |
| --- | --- |
| Vurdering af høringssvar til "Forslag til tillæg nr. 8, Tre aflastningsområder til butikker" | 710-2019-223086 |
| Samlet høringssvar | 710-2019-166725 |
| Udkast til endelig Tillæg nr. 8, Tre aflastningsområder til butikker | 710-2019-223085 |
| Bilag A til tillæg - Redegørelse for etablering af aflastningsområder | 710-2019-91317 |
| Bilag B til tillæg - Detailhandelsanalyse 2018 | 710-2019-79462 |
| Bilag C til tillæg - Sceening om miljøvurdering | 710-2019-87906 |